Celebra serie de jocuri Monster Hunter ajunge pe ecrane. Când se va lansa.
Celebra serie de jocuri Monster Hunter devine film la Hollywood. Milla Jovovich este eroina din primul trailer al filmului care va apărea în decembrie. Cele 12 jocuri din seria Monster Hunter au vândut 64 de milioane de unități.
Dacă te întrebai ce film tare mai apare în 2020, află că tocmai a fost anunțat Monster Hunter, cu Milla Jovovich în rol principal. Bine, nu e un film pentru toate gusturile. Este bazat pe celebra serie de jocuri care a început încă din 2004. Unsprezece jocuri mai târziu, Monster Hunter se mută la Hollywood. Rețeta e simplă. O echipă de soldați condusă de Milla Jovovich ajunge accidental într-o lume unde monștrii sunt cei fac legea. Lupta pentru supraviețuire se anunță intensă.